K O R R A L D U S

Haapsalu		       18. detsember 2013 nr 787

Lasteaed „Vikerkaare“ töökorralduse ajakava

Seoses Haapsalu lasteaed „Vikerkaares“ planeeritud renoveerimistöödega 2014 aastal ning juhindudes kohaliku omavalitsuse korralduse seaduse § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalu lasteaed „Vikerkaare“ renoveerimisaegse töökorralduse ajakava alljärgnevalt:
1.1.	ajavahemikul 16.12.2013 - 05.01.2014 korraldab lasteaia juhataja Vikerkaare lasteaia rühmade kolimise Päikesejänku, Pääsupesa, Tõrukese ja Tarekese lasteaedadesse;
1.2.	06.01.2014 alustavad Vikerkaare rühmad teistes lasteaedades tööd kuni renoveerimistööde lõpuni;
1.3.	06.01.2014 - 31.01.2014 toimub Vikerkaare lasteaia maja tühjendamine, säilitatava mööbli, seadmete jm inventari ladustamine ning ettevalmistus ehitustegevuseks;
1.4.	veebruaris 2014 algab ehitustegevus, mis tõrgeteta sujumise korral kestab kuni septembrini 2014;
1.5.	oktoober - november 2014 on kavandatud maja sisustamine ja Vikerkaares tööga alustamine. 

2.	Korraldus jõustub teatavakstegemisest.

Urmas Sukles
Linnapea				Erko Kalev
				Linnasekretär